HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
"Minä kiitän Herraa joka aika, -
hänen ylistyksensä on alati minun suussani."
Näin sanoi Daavid Psalmissa 34.
Hän ylisti ja sanoi, että Hänen ylistyksensä on alati suussamme.
Olen Hermes Falcao jr., ohjelman isäntä.
Luvassa on jälleen mielenkiintoinen ohjelma.
Aiheenamme on ylistyksen voima.
Tiedätkö, että ylistys on voimallinen siirtämään taivaita ja maata.
Voi tapahtua monia asioita, -
kun Jeesuksen Kristuksen seurakunta ymmärtää ylistyksen voiman.
Olen nähnyt valtaisia asioita tapahtuvan, -
kun ihmiset ylistävät Jumalaa hengessä ja totuudessa.
Raamatussa (englanti) sanotaan, että Jumala etsii ylistäjiä, -
jotka ylistävät Häntä hengessä ja totuudessa. On mielenkiintoista, -
ettei Raamatussa Jumala sano etsivänsä evankelistoja, profeettoja -
tai seurakunnan työntekijöitä.
Siinä sanotaan, että Jumala etsii ylistäjiä, -
jotka ylistävät Häntä hengessä ja totuudessa.
On voimallista, kun seurakunta ymmärtää tämän -
ja ylistää Häntä siksi, kuka Hän on.
Olen nähnyt ihmeitä, merkkejä ja tunnustekoja, kun seurakunta ylistää.
Engl. Raamatussa sanotaan, että Hän asuu kansansa ylistyksen keskellä.
Hän tuo julki koko olemuksensa kansalleen.
Avataan Raamatusta Ap. t. 16:25.
Luetaan yhdessä.
"Mutta keskiyön aikaan Paavali ja Silas olivat rukouksissa -
ja veisasivat ylistystä Jumalalle; ja vangit kuuntelivat heitä.
Silloin tapahtui yhtäkkiä suuri maanjäristys, -
niin että vankilan perustukset järkkyivät, -
ja samassa kaikki ovet aukenivat, ja kaikkien kahleet irtautuivat.
Kun vanginvartija heräsi ja näki vankilan ovien olevan auki, -
veti hän miekkansa ja aikoi surmata itsensä, luullen vankien karanneen.
Mutta Paavali huusi suurella äänellä sanoen: -
'Älä tee itsellesi mitään pahaa, sillä me kaikki olemme täällä'.
Niin hän pyysi valoa, juoksi sisälle ja lankesi vavisten -
Paavalin ja Silaan eteen. Ja hän vei heidät ulos ja sanoi: -
"Herrat, mitä minun pitää tekemän, että minä pelastuisin?"
Paavali ja Silas julistivat evankeliumia.
Paavali ajoi riivaajat ulos eräästä naisesta.
Naisessa oli tietäjähenki.
Nainen tuotti isännälleen paljon tuloja ennustamisellaan.
Hän huusi: "Nämä miehet ovat korkeimman Jumalan palvelijoita, -
jotka julistavat teille pelastuksen tien."
Paavali sieti sitä monta päivää. Hän odotti, mitä tapahtuisi.
Yhtäkkiä Paavali kimmastui ja sanoi: -
"Jeesuksen Kristuksen nimessä minä käsken sinun lähteä hänestä."
Hän käski Jeesuksen nimen voimalla, ja henki lähti naisesta.
Isännän tulonlähde tyrehtyi. Hän suuttui.
Paavali ja Silas kivitettiin.
Itse asiassa heidät piestiin.
Heitä ei kivitetty, heitä lyötiin raipoilla.
He saivat julkisen raippatuomion, julkisen nöyryytyksen.
Heidät heitettiin vankeuteen.
Paavalin ja Silaan asenne oli ihailtava.
Joskus pikku vastoinkäymiset lannistavat meitä.
Kyselemme, miksi kävi näin.
Paavali ja Silas julistivat evankeliumia.
Heidät piestiin julkisesti. Heidät heitettiin vankeuteen.
Siihen aikaan vankiloissa ei ollut televisiota eikä mukavuuksia.
Vankila oli hirvittävä, likainen paikka. Niissä saattoi vilistää rottia.
Haju oli kammottava.
Heidät pidätettiin ja heitettiin vankeuteen.
Silti heidän asenteensa oli: "rukoillaan ja lauletaan".
Se oli kerrassaan ihmeellistä.
He alkoivat rukoilla ja laulaa.
Raamatussa sanotaan, että muut vangit kuuntelivat heitä.
Ihmiset tarkkailevat, miten vastaamme asioihin, joita elämässä tulee vastaan.
He haluavat nähdä, miten kristitty vastaa.
Vangit varmasti ajattelivat: "Minkälaisia miehiä nämä ovat?
Heidät on piesty verille. He eivät kiroa ja valita, -
vaan rukoilevat ja veisaavat Jumalalle. Tämä on tosi outoa!"
Raamatussa kerrotaan, mitä tapahtui, kun he yöllä rukoilivat ja lauloivat.
Jumala ilmestyi yhtäkkiä.
Tapahtui suuri maanjäristys, niin että vankilan perustukset järkkyivät.
He ylistivät niin voimallisesti, -
että se sai Jumalan koskettamaan sitä paikkaa.
Raamatun mukaan maanjäristys oli niin raju, -
että vankilan perustukset järkkyivät, kaikki ovet aukenivat -
ja kaikkien kahleet irtautuivat.
Tahdon sanoa jotakin.
Kun ylistää Jumalaa hengessä ja totuudessa, sydämen pohjasta, -
hengellisessä ulottuvuudessa tapahtuu jotakin.
Tässä sanotaan, että vankilan kaikki ovet aukenivat -
ja kaikkien kahleet irtautuivat.
Ylistyksessä on voima muuttaa oma elämä -
sekä koskettaa ympärillä olevia ja katkaista kahleet heidän elämästään -
Jeesuksen nimessä. Raamatun mukaan kaikkien kahleet irtautuivat.
Vanginvartija heräsi ja näki vankilan ovien olevan auki.
Hän aikoi tappaa itsensä. Hän vapisi.
Hän juoksi ja lankesi maahan vavisten Jumalan voimasta.
Hän kysyi: "Mitä minun pitää tekemän, että minä pelastuisin?"
Ylistys katkaisee kahleet omasta elämästäsi.
Se saa Jumalan toimimaan.
Se katkaisee kahleet ympärillä olevien elämässä.
Raamatussa kerrotaan, että vartija heräsi, lankesi vavisten ja kysyi: -
"Miten voin pelastua?"
Ylistys saa vihollisen polvilleen.
Tapahtuu monia asioita, kun Jumalan kansa ymmärtää ylistyksen voiman.
Se tuo vapauden. Kahleet katkeavat. Muiden ihmisten kahleet katkeavat.
Se saa Jumalan toimimaan.
Olen ollut kokouksissa monissa maissa. Olen itse nähnyt sen.
Aina kun Jumalan kansa antautuu tällaiselle ylistyksen tasolle, -
uskosta toimimisesta tulee paljon helpompaa.
Ihmiset suhtautuvat avoimemmin.
Ylistys saa Jumalan ojentamaan kätensä.
Ilmapiiri muuttuu. Se tulee täyteen Jumalan voimaa, uskoa, ihmeitä, -
merkkejä ja tunnustekoja. Voin todistaa, -
että läpimurtojen, ihmeiden ja henkimaailman asioiden taso -
on paljon korkeampi, kun ihmiset antautuvat ylistämään.
Käymme pienellä tauolla.
Katkon jälkeen jatkamme opetusta ylistyksen voimasta.
Kerromme tulevista tapahtumistamme.
Jatkamme hetken kuluttua ylistyksen voimasta.
Käydään tauolla.
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
SEURAAVA KURSSI VUONNA 2014. SEURAA ILMOITTELUA.
Jatkamme opetusta ylistyksen voimasta.
Näitte äsken mainoksen palvelutyökoulutuksestamme.
Seuraa ilmoittelua. Kokoamme tietoja ja julkaisemme niitä, -
ja niin voitte ilmoittautua koulutukseen vuonna 2014.
Viime vuonna kurssilla oli ilmiömäistä.
Monet ovat todistaneet, että heidän elämänsä muuttui.
Seuraa ilmoittelua.
Tule kurssillemme. Se on valtava siunaus.
Palataan aiheeseemme, ylistyksen voimaan.
Puhuimme Paavalista ja Silaasta.
Ylistys vaikeana hetkenä toi vapautuksen ja läpimurron, -
jota he tarvitsivat. Ehkä sinullakin on vaikeaa -
perheessäsi, taloudessasi, tunteissasi, -
seurakunnassasi, henkilökohtaisessa palvelutyössäsi -
tai uskonvaelluksessasi.
Ajattele Paavalia ja Silasta.
Heillä oli aivan hirvittävää.
Kuinka monta teistä on piesty julkisesti evankeliumin julistamisen takia?
Uskon, ettei kovinkaan moni ole joutunut kokemaan sitä.
Jopa tuskassa, nöyryytyksessä ja vankeudessa -
näillä miehillä oli niin ihmeellinen usko, -
että he rukoilivat ja ylistivät Jumalaa.
Se sai Jumalan toimimaan ja toi heille vapauden ja läpimurron.
Se toi jopa pelastuksen.
Tahdon rohkaista sinua, jos sinulla on vaikeaa.
Älä anna olosuhteiden tyrehdyttää ylistystä.
Olosuhteiden ei saisi määrätä, ylistämmekö me vai emme.
Ylistyksen pitäisi määrätä, millaiset ovat olosuhteemme!
Paavali ja Silas eivät antaneet olosuhteiden määrätä.
Jos olosuhteet olisivat saaneet päättää, he olisivat olleet hiljaa.
Sen sijaan ylistys muutti olosuhteet.
Kun he ylistivät Jumalaa, Jumalan käsi aiheutti maanjäristyksen -
ja toi tarvittavan vapautuksen.
Kun asiat eivät suju tahtomallamme tavalla, -
koemme usein kiusausta olla ylistämättä.
Koemme kiusausta sanoa: -
"Pysyttelen hiljaa, koska asiat eivät suju tahtomallani tavalla."
Älä anna olosuhteiden määrätä, ylistätkö vai et.
Rohkaisen ylistämään Jumalaa koko sydämestä, olemuksesta ja mielestä, -
sen vuoksi kuka Hän on. Silloin Hän alkaa toimia elämässäsi.
Hän tuo tarvitsemasi vapauden.
En sano, että pitäisi ylistää vain sen takia.
Läpimurto on ylistyksen sivutuote. Se on jotakin, mikä vain tapahtuu.
Ei pidä ylistää vain sen takia, vaan siksi, kuka Jumala on.
Hän on arvollinen saamaan ylistyksen.
Tahdon lukea toisen raamatunkohdan. Ylistyksessä on paljon eri muotoja.
Ylistys on paljon muutakin kuin laulamista, soittamista -
tai seurakunnassa ylistämistä.
Joissakin paikoissa ylistetään 30 min, 40 min, 1 tunti tai 2 tuntia.
Joissakin paikoissa ylistetään pitkään, toisissa lyhyen ajan.
Kyse ei ole laulusta, ylistyksenjohtajasta tai sanoista, -
vaan elämäntavasta. Ylistys on elämäntapa olla kuuliainen Isälle.
Kun ylistämme Häntä sen vuoksi, kuka Hän on, -
ylistys vaikuttaa suhteisiin, antamiseen, rakkauteen ja kaikkeen.
Kun ylistämme Häntä, se, mitä katselemme, muuttaa meitä.
Kun katselemme Häntä, Hänen kuvansa, joka heijastuu meihin, -
muuttaa meitä, ja meistä tulee esiin Hänen kirkkautensa.
Ylistyksessä on monia puolia. Se on hyvin voimallista.
Avataan 2. Sam. 6 -
ja sieltä jae 14: -
"Ja Daavid hyppi kaikin voimin Herran edessä, -
ja Daavid oli puettu pellavakasukkaan."
Kuuntele. Kuningas Daavid, -
mies, jota ihmiset pitivät korkeassa arvossa...
Hän oli sentään kuningas!
Se oli Israelin ylhäisin asema. Sitä ylempänä ei ollut ketään.
Raamatun mukaan kuningas Daavid tanssi kaikin voimin Herran edessä.
Hän oli mies ja vieläpä kuningas.
Hän olisi voinut ajatella: "En voi tehdä sitä. Olenhan mies ja kuningas.
Se ei näytä hyvältä. Se tuntuisi hämmentävältä.
Se ei olisi soveliasta."
Kun ylistää Jumalaa, -
joskus tekee asioita, jotka eivät ole aina niin soveliaita tai kohteliaita -
tai eivät vastaa normaalia protokollaa.
Jotkut saavat osakseen arvostelua, koska he ovat muita radikaalimpia.
He kohottavat käsiään liikaa tai tanssivat ja huutavat liikaa.
Jos he ylistävät puhtaalla sydämellä, siinä ei ole mitään vikaa.
Jos he tekevät sen vain huomion- hakuisuudesta, se on ongelma.
Daavidin tapauksessa kyse ei ollut siitä.
Hän tanssi kaikin voimin Herran edessä.
Tässä sanotaan, että Saulin tytär katseli häntä ikkunasta: -
"nähdessään kuningas Daavidin karkeloivan ja hyppivän -
Herran edessä halveksi hän häntä sydämessänsä."
Kun ylistää Jumalaa koko voimalla ja keholla, -
ylistykseen voi liittyä kaikkea.
Olen kuullut, miten joissakin seurakunnissa pohditaan: -
"Onko soveliasta taputtaa? Onko soveliasta kohottaa kädet?"
Jotkut pohtivat sellaista vieläkin.
Raamatussa kehotetaan: "Kohottakaa riemuhuuto Herralle!"
Psalmeissa on paljon siihen viittaavaa.
Paavali kehotti kohottamaan pyhät kädet Herralle.
Kaikkialla Raamatussa kehotetaan siihen. "Kohota voitonhuuto!"
"Daavid hyppi kaikin voimin."
Raamatun mukaan kuningas Daavid karkeloi ja hyppi Herran edessä.
Hyppimisessä, tanssimisessa, huutamisessa ja ylistämisessä -
ei ole mitään vikaa. Kuningas Daavidkin teki niin.
Raamatussa sanotaan: "Kaikki, joissa henki on".
Onko sinulla ilmaa keuhkoissasi? Hengitätkö?
Ps. 150:6: "Kaikki, joissa henki on, ylistäkää Herraa!"
Raamattu ei kehota ylistämään, se käskee ylistämään.
Uskovia käsketään ylistämään, palvomaan ja korottamaan Häntä.
Ei tarvitse hävetä, jos huutaa, karkeloi ja innostuu.
Niin kuningas Daavidkin teki.
Raamatussa sanotaan, että Saulin tytär halveksi häntä sydämessään.
Monet halveksivat sinua, kun ylistät, mutta älä välitä siitä.
Et ylistä Häntä muiden ihmisten vuoksi, vaan siksi, kuka Hän on.
Raamatun mukaan Daavid tanssi niin rajusti, että hän paljasti itsensä.
En käske ketään riisuutumaan, -
mutta Daavid vahingossa tuli paljastaneeksi itsensä, -
koska hän tanssi niin rajusti.
Raamatussa sanotaan, että koska Saulin tytär halveksi Daavidia, -
hän tuli hedelmättömäksi.
Pyhän Hengen toimintaa arvostelevat tulevat hengellisesti hedelmättömiksi.
Ole varovainen, kun arvostelet muita.
Nyt rukoilemme puolestasi, jotta Jumala koskettaa ylistyselämääsi, -
niin että ylistät kuin Daavid. Rukoillaan.
RUKOUSTUOKIO
Rukoilemme nyt puolestasi.
Ole valmis vastaanottamaan Herralta tässä hetkessä.
Olemme saaneet rukouspyyntöjä.
Jos sinulla on rukouspyyntö, kirjoita meille sähköpostia.
Osoite näkyy ruudulla.
Rukoilemme pyyntöjesi puolesta. Olemme saaneet pyyntöjä Suomesta.
Olen saanut kirjeitä jopa Israelista. Ohjelmaa katsotaan sielläkin.
Sitä katsotaan myös Brasiliassa ja Amerikassa.
Kiitos, että olette kirjoittaneet ja olleet meihin yhteydessä.
On ihanaa, että olette meihin yhteydessä, -
koska me haluamme rukoilla puolestasi ja uskoa yhdessä Herraa.
Rukoilen, että Herra koskettaisi sinua.
Rukoilen, että Herra koskettaa ylistyselämääsi ja puhuu sinulle.
Isä, Jeesuksen nimessä, rukoilemme jokaisen katsojan puolesta.
Anna läsnäolosi aaltojen koskettaa kansaasi.
Kosketa heidän elämäänsä.
Anna niille, joilla on vaikeaa, voimaa ylistää vaikeuksien keskellä.
Anna Jumalan kansan kohdata Pyhä Henki tuoreella tavalla.
Rukoilen, etteivät vaikeudet, ongelmat, ahdinko, koettelemukset, -
vainot ja syytökset estäisi heitä ylistämästä.
Rukoilen Jeesuksen nimessä, -
että ylistyksen henki tulee heidän yllensä juuri nyt -
ja että he tanssivat edessäsi kuin Daavid, huutavat, -
kirkastavat, ylistävät ja palvovat Sinua hengessä ja totuudessa.
Rukoilen, että ylistyksen henki tulee Kristuksen morsiamen ylle -
Suomessa, Virossa, Ruotsissa ja muissa maissa, joissa tätä katsotaan.
Rukoilen, että ylistyksen henki tulee ja he ylistävät hengessä ja totuudessa.
Kun he laulavat ylistystä kuten Paavali ja Silas, -
he kokevat, että Herran käsi tuo maanjäristyksen, -
joka tuo vapauden, parantumisen, ihmeitä ja huolenpidon.
Olet Jehova Jireh, huolenpitäjä, Jehova Shalom, heidän rauhansa, -
Jehova Nissi, heidän lippunsa. Herra, olet turvamme ja väkevyytemme.
Ylistämme Sinua. Liitymme niihin, jotka ylistävät ja rukoilevat Sinua nyt.
Isä, lähetä hengellinen maanjäristys Suomeen.
Kiitos herätyksestä ja Pyhän Hengen työstä, jotka iskevät Suomeen.
Rukoilemme Suomen puolesta.
Nouskoon heidän ylistyksensä valta- istuimesi eteen kuin suloinen tuoksu.
Anna ennen kokemattoman suuri hengellinen herätys.
Auta, ettei mikään este tai syytös estä Pyhän Hengen työtä Suomessa -
Jeesuksen väkevässä nimessä.
Siunaamme kansaasi Jumalan Hengen voimalla.
Kiitos, että toimit, kun rukoilemme ja ylistämme hengessä ja totuudessa.
Ojennat kättäsi ja kosketat heitä. Kosketat heidän perheitään.
Muuta kotien ilmapiirejä. Murra masennuksen ilmapiiri siellä, -
missä vihollinen on valehdellut ja on ollut ongelmia.
Vihollinen on yrittänyt estää monien ihmisten kutsua.
Rukoilen, että heidän näkynsä selvenee, kun he ylistävät Sinua.
Henki liikkuu voimallisesti.
Rukoilen, että nyt tapahtuu parantumisia, ihmeitä ja läpimurtoja -
Jeesuksen nimessä. Siunaamme sinua Jeesuksen väkevässä nimessä.
Ota vastaan Jumalan hengen kosketus.
Koen voitelun ja Pyhän Hengen voiman. Jeesuksen nimessä, aamen.
Maaliskuun 10.―16. päivänä vierailemme Suomessa.
Lisätietoja saa kotisivuiltamme.
Kannattaa tulla paikan päälle pitkänkin matkan päästä.
Ilmoitamme tarkan osoitteen kotisivuillamme.
Olisi kiva tavata, halata ja rukoilla puolestasi. Jumala toimii väkevästi.
Kiitos, että katsoit ohjelmaa.
Pidetään yhteyttä sosiaalisessa mediassa.
Jumalan siunausta! Rakastamme sinua. Nähdään ensi kerralla!
Jos ohjelma on ollut sinulle siunaukseksi, -
rohkaisen sinua ryhtymään TV-ohjelman kuukausilahjoittajaksi.
Olemme saaneet palautteita ja sähköposteja Suomesta, Virosta, -
Brasiliasta, Amerikasta, Israelista ja muista maista.
Tuhansien ihmisten elämä muuttuu, kun he näkevät Jumalan voiman -
ja Pyhän Hengen työn sekä kuulevat rohkaisun sanoja -
ja kun Jumalan voima välittyy ruutujen kautta.
Ellet ole vielä kumppanimme, ryhdy kumppaniksemme.
Kiitän niitä, jotka ovat jo kumppaneitamme.
Siunaamme sinua, että elämäsi liittyy Jumalan liikehdintään työssämme.
Käy kotisivuillamme ja ryhdy kumppaniksemme.
Jumalan siunausta! Nähdään!
HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz